# El fantasma de Canterville

El fantasma de Canterville (títol original en anglès: The Canterville Ghost) és una novel·la curta escrita per l'autor irlandès Oscar Wilde el 1887. Es va publicar per primera vegada a la revista literària The Court and Society Review. Es va publicar posteriorment al recull de contes i de narracions curtes El crim de lord Arthur Saville i altres relats (Lord Arthur Savile's Crime and Other Stories, títol original en anglès), el 1891.

## Argument

El senyor Hiram B. Otis, un ambaixador nord-americà, compra un castell anglès anomenat Canterville Chase, prop d'Ascot, Berkshire. El venedor, l'actual Lord Canterville, l'avisa i li diu que la casa està encantada i que l'habita el fantasma de Sir Simó, un avantpassat de lord Canterville. El Sr. Otis no creu en el fantasma i decideix ignorar les advertències del lord anglès. Poc després de traslladar-se a la casa amb la seva família, comencen a sentir sorolls de cadenes, apareix una taca de sang prop de la llar de foc i veuen diverses aparicions per la casa. A part d'ells, a la casa viu l'antiga majordoma, la Sra. Umney. Els Otis no s'espanten d'aquests fets, sinó que decideixen netejar la taca de sang una vegada i una altra, ja que reapareix dia rere dia, el sr. Otis ofereix lubricant per a les cadenes al fantasma, perquè no faci tant de soroll de nit, els bessons li llencen coses i la sra. Otis li ofereix xarop per al coll. El fantasma s'enrabia i es desespera, fins que la filla, Virginia, s'apiada d'ell i l'ajuda a passar a l'altre món.

## Adaptacions

* El fantasma de Canterville. Pel·lícula del 1944 dirigida per Jules Dassin i Norman Z. McLeod, amb Charles Laughton i Robert Young.
* El fantasma de Canterville. Pel·lícula del 1985 dirigida per William F. Claxton, amb Richard Kiley.
* El fantasma de Canterville. Pel·lícula (per a televisió) del 1986 dirigida per Paul Bogart, amb John Gielgud i Alyssa Milano.
* El fantasma de Canterville. Pel·lícula del 1995 dirigida per Sydney Macartney, amb Patrick Stewart i Neve Campbell.
* El fantasma de Canterville. Llargmetratge d'animació dirigit per Kim Burdon que està previst pel 2014. Stephen Fry i Hugh Laurie són els principals actors del doblatge.

### Altres adaptacions

* El fantasma de Canterville. Adaptació per a televisió de la BBC del 1962, amb Bernard Cribbins.
* El fantasma de Canterville. Òpera del 1965-1966 d'Aleksandr Knàifel basada en el llibret de Tatiana Kramarova.
* El fantasma de Canterville. Musical de televisió de l'ABC del 1966, amb Douglas Fairbanks, Jr. i Michael Redgrave.
* El fantasma de Canterville (Кентервильское привидение). Curtmetratge de dibuixos animats, del 1970, de Soyuzmultfilm dirigida per Valentina Blumberg (Валентина Брумберг, 1899 - 1975) i Zinaida Blumberg (Зинаида Брумберг, 1900 - 1983).
* El fantasma de Canterville. Còmic de Classical Còmics editat el 2010.
* Canterville - The musical. Obra teatral musical de Flavio Gargano, Robert Steiner i Valentina De Paolis.
* El fantasma de Canterville. Cançó del músic argentí Nito Mestre.
* El fantasma de Canterville Sèrie de televisió de la BBC del 2021.

## Bibliografia

* Wilde, Oscar El fantasma de Canterville (2a ed.), Atzar Edicions, Col·lecció Lectures de l'estudiant. Barcelona 1983. ISBN 84-85767-12-8
* Wilde, Oscar El Fantasma de Centerville, Quaderns Literaris, Traducció de Manuel de Montoliu, Barcelona 1935.

## Referències

* ↑ Stephen Fry i Hugh Laurie doblen el Fantasma de Canterville, article del Hollywood Reporter. (anglès)
* ↑ Stephen Fry i Hugh Laurie a la pel·lícula el Fantasma de Canterville Arxivat 2012-07-24 a Wayback Machine., article de Collider.com. (anglès)
* ↑ Arc Productions realitza la pel·lícula d'animació "El fantasma de Canterville". Animation Magazine. (anglès)

## Enllaços externs

* Àudiollibre del Fantasma de Canterville. (castellà) i (català)
* Ressenya i activitats didàctiques relacionades amb la novel·la.
* El fantasma de Canterville (Кентервильское привидение). Curtmetratge animat.
* Pàgina oficial del musical Arxivat 2015-12-09 a Wayback Machine. de F. Gargano, R. Steiner i V. De Paolis. (italià)
* Pàgina oficial del còmic Arxivat 2013-02-06 a Wayback Machine., a "Classical Comics". (anglès)